stanford-oval/wikipedia huggingface dataset:
River Radamus

| Mitalit> Maa:   Yhdysvallat.Miesten alppihiihto.MM-kilpailut  | Mitalit> Maa:   Yhdysvallat.Miesten alppihiihto.MM-kilpailut  | Mitalit> Maa:   Yhdysvallat.Miesten alppihiihto.MM-kilpailut  | Maa:   Yhdysvallat> Miesten alppihiihto. |
| --- | --- | --- | --- |
|  Kultaa | Courchevel / Méribel 2023 | joukkuekilpailu |  |
River Radamus (s. 12. helmikuuta 1998, Steamboat Springs, Colorado) on yhdysvaltalainen alppihiihtäjä. Hän on joukkuekilpailun maailmanmestari ja on suurpujottelussa sijoittunut parhaimmillaan arvokilpailuissa neljänneksi ja maailmancupin osakilpailuissa kolmanneksi.
Radamus voitti nuorten maailmanmestaruuskilpailuissa kultaa suurpujottelussa ja supersuurpujottelussa vuonna 2019 sekä saavutti hopeaa alppiyhdistetyssä vuonna 2017 ja supersuurpujottelussa vuonna 2018. Ensimmäisissä aikuisten arvokilpailuissaan Cortina d’Ampezzon MM-kilpailuissa 2021 hän sijoittui parisuurpujottelussa kahdeksanneksi, suurpujottelussa 11:nneksi ja joukkuekilpailussa kuudenneksi. Pekingin olympialaisissa 2022 hän sijoittui suurpujottelussa neljänneksi ja supersuurpujottelussa 15:nneksi. Courchevelin / Méribelin MM-kilpailuissa 2023 Radamus voitti kultaa joukkuekilpailussa sekä sijoittui alppiyhdistetyssä neljänneksi, suurpujottelussa 12:nneksi ja parisuurpujottelussa 15:nneksi.
Maailmancupissa Radamus kilpaili ensimmäisen kerran joulukuussa 2017. Hän sijoittui maailmancupin pisteille eli kolmenkymmenen parhaan joukkoon ensimmäisen kerran Alta Badian suurpujottelussa joulukuussa 2018, jolloin hän sijoittui 24:nneksi. Kymmenen parhaan joukkoon hän on yltänyt suurpujottelussa viisi kertaa: hän sijoittui Söldenissä lokakuussa 2021 kuudenneksi, Alta Badiassa joulukuussa 2021 peräkkäisinä päivinä kuudenneksi ja kymmenenneksi sekä niin ikään Alta Badiassa joulukuussa 2022 kymmenenneksi. Kaudella 2023–2024 hän sijoittui Palisades Tahoen suurpujottelussa kolmanneksi. Se oli hänen ensimmäinen maailmancupin palkintopallisijansa.
Perhe

Radamuksen vanhemmat ovat Aldo ja Sara Radamus. Aldo Radamus on Yhdysvaltain hiihtojoukkueen entinen valmentaja ja Ski Club Vail -hiihtoseuran johtaja.
Ruotsinpyhtään tehdasrata

Ruotsinpyhtään tehdasradan veturi museossa
Ruotsinpyhtään tehdasrata oli vuosina 1905–1955 Itä-Uudellamaalla Strömforsin ruukin ja Markkinamäen lastauspaikan välille rakennettu viiden kilometrin pituinen, raideleveydeltään 750 mm:n kapearaiteinen rautatie, joka perustettiin hoitamaan teollisuuslaitoksen liikennettä.
Rautatiellä oli vain yksi veturi (Krauss 5296/1905, 0-4-2WT), joka nykyään on ruukin museossa. Radalla oli vain avoimia tavaravaunuja. Kalusto tarkastettiin vuonna 1944, mutta ei kelvannut ikänsä vuoksi sotakorvaukseksi. 
Radalla ei ollut kääntöpöytää tai kolmioraidetta vaan veturi ajoi aina takaperin rannasta tehtaalle.
Veturi on museoiduista ei ajokuntoisista koneista eräs paraskuntoisia, vain valtaventtiili on poistettu silloin kun veturi liikenteen loputtua toimi muutamia vuosia kasvihuoneen lämmityskattilana.
Veturi on ainoa säilyneistä kapearaidevetureista, jossa on ulkopuolisen vesilähteestä, ojasta tai järvestä ilman ulkopuolista apuvälinettä tapahtuvan vesittämisen mahdollistava niin sanottu ojaimuri.
Ratalinja on nykyisin osin yleisenä ja osin tilustienä.
Aiheesta muualla

Runsaasti kuvia radasta (Arkistoitu – Internet Archive) Ekomuseo, Strömforsin ruukkialueen nettidokumentoinnin testausta
Ruth Lorenzo

Ruth Lorenzo vuonna 2014.
Ruth Lorenzo Pascual (s. 10. marraskuuta 1982 Murcia) on espanjalainen laulaja, joka nousi julkisuuteen vuonna 2008 Britannian The X Factor -laulukilpailun kautta.
Lorenzo edusti Espanjaa vuoden 2014 Eurovision laulukilpailussa kappaleellaan Dancing in the Rain. Hän sijoittui 74 pisteellä loppukilpailun kymmenenneksi.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Rumpukapula

Rumpukapulapari.
Settirumpukapulat ovat yleensä noin 40 cm pitkät, yleensä puiset tai alumiinista/muovista (Ahead -rumpukapulat) valmistetut, joita käytetään rumpuja ja symbaaleja soittaessa. Kapuloiden painoja ja tipin (pyöreähkö soittopää) muotoja on useita, ja ne vaikuttavat yhdessä rumpalin oman 'tatsin' kanssa soitettavan rummun tai symbaalin soundiin. Tyypillisimmät kapulatyypit ovat (paksuimmasta ohuimpaan) 2B, 5B, 5A ja 7A.
Rumpukapulat valmistetaan yleensä puusta ja materiaalina ovat usein hikkorit, tammet tai vaahterat. Muita säännöllisesti käytettyjä aineita ovat alumiini päällystettynä PVC:llä, lasikuitu, nailon, akryylikuitu ja hiilikuitu. Tyypillinen kapula on halkaisijaltaan 1,5 senttimetriä ja pituudeltaan 41 senttimetriä, mutta koko saattaa vaihdella huomattavastikin rumpaleiden kesken.
Vuoristoniluri

| Vuoristoniluri |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Yläheimo::  Kärsäkäsmäiset Curculionoidea
Heimo::  Kärsäkkäät Curculionidae
Alaheimo::  Kaarnakuoriaiset Scolytinae
Suku::  Dendroctonus
Laji::  ponderosae
Kaksiosainen nimi
 Dendroctonus ponderosae  Hopkins, 1902 
Synonyymit
 Dendroctonus monticolae Hopkins, 1905 
Katso myös
   Vuoristoniluri Wikispeciesissä   Vuoristoniluri Commonsissa 
Infobox OKNimi-testi OK: 
Vuoristoniluri eli vuoristomäntykovakuoriainen (Dendroctonus ponderosae) on pohjoisamerikkalainen kaarnakuoriaislaji, joka on aikuisena noin puolen senttimetrin pituinen, ja sen toukka aiheuttaa suurta tuhoa kontortamänniköissä, niin istutetuissa kuin luonnonvaraisissakin. Lajin on pelätty leviävän Eurooppaan istutusmetsiköihin.
Ulkonäkö ja koko

Täysikasvuiset vuoristonilurit ovat mustia ja lieriömäisiä. Ne ovat vain riisinjyvän mittaisia, 4–7,5 millimetriä pitkiä. Jalattomien, kermanvalkoisten toukkien päät ovat vaaleanruskean läpikuultavat. Täysimittaisina 6–7 millimetrin pituisia. Munat ovat sileät, soikeat, valkoiset ja läpikuultavat.
Levinneisyys ja elinympäristö

Lajia tavataan luonnonvaraisena Meksikossa, Yhdysvalloissa sekä Kanadan Brittiläisen Kolumbian alueella. Laji esiintyy useilla mäntylajeilla kuten valkorunkosembralla (Pinus albicaulis), kontortamännyllä (Pinus contorta), keltamännyllä (Pinus ponderosa), sokerimännyllä (Pinus lambertiana), lännenvalkomännyllä (Pinus monticola) ja Suomessa tutulla metsämännyllä (Pinus silvestris) sekä douglaskuusilla (Pseudotsuga), pihdoilla (Abies), Lehtikuusilla (Larix) ja kuusilla (Picea). Kaikilla havupuulajeilla vuoristoniluri ei kuitenkaan kykene lisääntymään.
Vuoristonilureille on kehitetty hyönteismyrkkyjä. Niitä vastaan on myös kehitelty biologista tuholaistorjuntaa.
Vuoristonilurin saalistajia ovat ainakin seuraavat: Earomyia viridana, Enoclerus lecontei, Enoclerus sphegeus, Medetera aldrichii, Thanasimus undatulus ja Xylophagus cinctus.
Aiheesta muualla

iNaturalist: Dendroctonus ponderosae
ITIS: Dendroctonus ponderosae (englanniksi)
UniProt: Taxonomy - Dendroctonus ponderosae (Mountain pine beetle) (englanniksi)
Global Biodiversity Information Facility (GBIF): Dendroctonus ponderosae (englanniksi)
Centre for Agriculture and Biosciences International (CABI): Dendroctonus ponderosae (black hills beetle) (englanniksi)
Pherobase: Semiochemicals of Dendroctonus ponderosae, the Mountain pine beetle (englanniksi)
Vuoristonilurin tuhoamia kontortamäntyjä Prince Georgessa.
Vilhelm IX Akvitanialainen

| Vilhelm IX Akvitanialainen |
| --- | --- |
 Vilhelm IX Akvitanialainen 1200-luvun käsikirjoituksessa
Akvitanian herttua
Valtakausi:  1086–1127
Edeltäjä:  Vilhelm VIII Akvitanialainen
Seuraaja:  Vilhelm X Akvitanialainen

Syntynyt:  22. lokakuuta 1071
Kuollut:  10. helmikuuta 1127 Poitiers
Puoliso:  Ermengarde Anjoulainen
Lapset:   Vilhelm X Akvitanialainen  Raymond Poitierslainen  Agnes Akvitanialainen 
Suku:  Ramnulfids
Uskonto:  roomalaiskatolinen
Vilhelm IX Akvitanialainen (ransk. Guillaume d’Aquitaine, oksitaaniksi Guilhem IX d’Aquitania; 22. lokakuuta 1071 – 10. helmikuuta 1127 Poitiers) oli Akvitanian ja Gascognen herttua, Poitiersin kreivi sekä kuuluisa trubaduuri. Hän oli Vilhelm VIII Akvitanialaisen poika ja Eleonoora Akvitanialaisen isoisä.
Vilhelm Akvitanialainen vietti suurimman osan elämästään sotien. Hän johti muun muassa epäonnistunutta ristiretkeä Pyhälle maalle vuosina 1101–1102 sekä taisteli maureja vastaan Córdoban lähistöllä vuosina 1120–1123. Vilhelmin maine perustuu kuitenkin pääasiassa siihen, että hän oli ensimmäinen oksitaaninkielinen runoilija, jonka teokset ovat säilyneet jälkipolville. Hänen chansoninsa eli laulelmansa ovat riehakkaita, lemmekkäitä ja humoristisia, yleensä herkkiä, mutta joskus karkean rivojakin. Hovirakkauden tyypilliseen tapaan hänen säkeillään on taipumus ihannoida rakastettua.
Ruth Luoma-aho

Ruth Luoma-aho, sukunimi myöhemmin Henderson (8. huhtikuuta 1927 Helsinki – 15. joulukuuta 1994 Marbella, Espanja) oli suomalainen elokuvanäyttelijä.
Elokuvarooleja

Nuoruus sumussa (1946), Irmeli Fridell
Kirkastuva sävel (1946), Marja Blomqvist
Intohimon vallassa (1947), Laila
Olof - forsfararen (1947), Maja (elokuvan Intohimon vallassa ruotsinkielinen versio)
Katarina kaunis leski (1950), tarjoilijatar Valpuri
Kenraalin morsian (1951), Irma Saarto, kapteenin rouva
Vuoristolampi

| Vuoristolampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°18′12″N, 27°09′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Tohiskoon 
Järvinumero:  14.973.1.015
Mittaustietoja
Pinnankorkeus:  102,3 m  
Pituus:  270 m  
Leveys:  90 m  
Rantaviiva:  0,635 km  
Pinta-ala:  1,529 ha  
Saaria:  ei saaria 
 fiVuoristolampi 
Vuoristolampi  on Etelä-Savossa Mäntyharjulla  Kokkosenkylän lähellä sijaitseva lampi.
Maantietoa

Lampi on 270 metriä pitkä, 90 metriä leveä, ja sen pinta-ala on 1,5 hehtaaria. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Ala-Kuhasen valuma-alueeseen (14.973) se kuuluu. Lammen vedenpinnan korkeus on 102,3 metriä mpy.
Ruth Lillegraven

| Ruth Lillegraven |
| --- | --- |
 Lillegraven vuonna 2019.
Henkilötiedot
Syntynyt: 21. lokakuuta 1978 (ikä 45) Granvin, Norja
Kansalaisuus:  norjalainen
Ammatti:  kirjailija
Kirjailija
Tuotannon kieli: norja
Esikoisteos:  Store stygge dikt (2005)
Palkinnot
 Brage-palkinto (2013) 
Aiheesta muualla
Löydä lisää kirjailijoitaKirjallisuuden teemasivulta
Ruth Lillegraven (s. 21. lokakuuta 1978 Granvin) on norjalainen kirjailija. Hänen esikoisteoksensa, runokokoelma Store stygge dikt ilmestyi vuonna 2005. Runojen lisäksi hän on julkaissut romaaneja ja lastenkirjoja.
Aiheesta muualla

Kuvia tai muita tiedostoja aiheesta Ruth Lillegraven Wikimedia Commonsissa
River Viiperi

| River Viiperi |
| --- | --- |
 River Viiperi vuonna 2011.
Henkilötiedot
Syntynyt: 4. elokuuta 1991 (ikä 33) Ibiza, Espanja
Kansalaisuus:  espanjalainen
Ammatti:  malli
Vanhemmat:  espanjalainen isä, suomalainen äiti Riitta Viiperi
Aiheesta muualla
https://riverv.com/ Kotisivu
River Delfín Canomanuel Viiperi (s. 4. elokuuta  1991 Ibiza, Espanja) on espanjalainen malli. Hän on esiintynyt useissa mainoskampanjoissa, esimerkiksi American Eaglen, Bershkan, Calvin Kleinin, Armani Exchangen, Versacen ja H&M:n mallina.
Ura

Viiperi syntyi Ibizalla. Hänen isänsä on espanjalainen; hänen suomalainen äitinsä, näyttelijä Riitta Viiperi on myös työskennellyt mallina ja esitellyt poikansa mallimaailmalle. Riveriä ei ollut vaikea saada mallimaailmaan, koska hän vihasi koulua, vaikka hänen vanhempansa vaativat häntä opiskelemaan ainakin lukioon asti. Pian tämän jälkeen hän seurasi äitinsä jalanjälkiä, ja hänen uransa lähti jo hyvin nuorena nopeasti nousukiitoon. Hänestä tuli suosittu hyvin lyhyessä ajassa: hän pääsi useiden lehtien kuten Winqin, Surfacen, Guapon ja Coitusin kanteen. Hän on toiminut mallina myös Calvin Kleinin muotinäytöksissä.
Yksityiselämä

Viiperi harrastaa jalkapalloa, uintia ja taistelulajeja. Hänellä on vanhempi sisko Luna, ja pikkuveli.
Syyskuusta 2012 heinäkuuhun 2014 Viiperi seurusteli Paris Hiltonin kanssa.
Razor

| Razor |
| --- | --- |

Tiedot
Tyylilaji:  thrash metal, speed metal
Kotipaikka:  Kanada
Laulukieli:  Englanti
Jäsenet:  Bob Reid, laulu   Dave Carlo, kitara   Mike Campagnolo, bassokitara   Shareef Hassanien, rummut  
Entiset jäsenet:  Stace "Sheepdog" McLaren, laulu   Shane Logan, laulu   Rob Mills, rummut   Mike "M-Bro" Embro, rummut  
Levy-yhtiö:  Viper, Hypnotic Records  
Infobox OKNimi-testi OK: 
Razor on kanadalainen thrash metal -yhtye, joka perustettiin vuonna 1984. Yhtyettä on pidetty yhtenä kanadalaisen thrash metallin suurista nimistä Annihilatorin ja Exciterin lisäksi.
Diskografia > Studioalbumit

Executioner's Song (1985,  Attic Records)
Evil Invaders (1985,  Attic Records)
Malicious Intent (1986,  Attic Records)
Custom Killing (1987,  Fringe Product)
Violent Restitution (1988,  Steamhammer)
Shotgun Justice (1990,  Fringe Product)
Open Hostility (1991,  Fringe Product)
Decibels (1997,  Hypnotic)
Cycle of Contempt (Relapse Records,  2022)
Diskografia > Kokoelma-albumit

Exhumed (1994,  Fringe Product)
Diskografia > EP:t

Armed and Dangerous (1984,  Voice)
Diskografia > Livealbumit

Live! Osaka Saikou (2016)
Véhicule de l'Avant Blindé

| Véhicule de l'Avant Blindé |
| --- | --- |
 Véhicule de l'Avant Blindé
Valmistushistoria
Valmistusmaa:   Ranska
Tekniset tiedot
Pituus:  
– putki edessä:  5,98 m
– pelkkä runko:  5,98 m
Leveys:  2,49 m
Korkeus:  2,06 m
Taistelupaino:  13 000 kg
Telaketjut:  -
Maksiminopeus:  
– tiellä:  98 km/h
– maastossa:  -
Toimintasäde:  1000 km
Pääase:  1 × 12.7 mm konekivääri
Muu aseistus:  -
Panssarointi:  -
Moottori:  Renault MIDR 062045
– hevosvoimat:  300 hv
– kilowattia:  224 kW
Miehistö:  2+10 kuljetettavaa
Véhicule de l'Avant Blindé eli VAB on ranskalaisvalmisteinen kuljetuspanssariajoneuvo. VAB:ia valmistaa GIAT Industries -yhtiön osasto Euro Mobilité Division. Vuonna 1976 palveluskäyttöön otettua ajoneuvoa on valmistettu noin 5 000 kappaletta. VAB on uintikykyinen, ABC-suojattu, sillä on hyvät maasto-ominaisuudet ja se voidaan muuntaa lukuisiksi eri versioiksi.
Käyttöhistoria

VAB:ea on käytetty lähes kaikissa konflikteissa, joissa Ranskan joukkoja on ollut mukana, erityisesti Kuwaitissa, Norsunluurannikolla ja Jugoslaviassa.
Variaatiot

Versiot ovat joko 4x4- tai 6x6-renkaisia. Ranskan armeijalla on 4x4-, pioneerijoukoilla 6x6-renkainen versio, jossa on paranneltu amfibisia ominaisuuksia
KuljetuspanssariajoneuvoSairaankuljetusversio
Panssarintorjuntaohjus HOT
12.7 mm konekivääritorni
20 mm konetykki
Ranskan National Gendarmerie käyttää myös erästä VAB variaatiota, VBRG (Véhicule Blindé de Reconnaissance de la Gendarmerie). VBRG korvasi vanhan VXB:n. VBRG käytetään joukkojenhallintaan. Se voidaan varustaa vesitykillä tai puskutraktorin levyllä.
Käyttäjät

Ranska
Brunei
Keski-Afrikan tasavalta
Indonesia
Norsunluurannikko
Kuwait
Libanon
Mauritius
Meksiko
Marokko
Oman
Qatar
Yhdistyneet arabiemiraatit
Italia
Aiheesta muualla

Wikimedia Commonsissa on kuvia tai muita tiedostoja aiheesta .
Army-Technology.com
Army-guide.com
chars-francais.net (Arkistoitu – Internet Archive)
Weisshorn

Weisshorn
Weisshorn Gornergratista nähtynä elokuussa 2012.
| --- | --- |
Sijainti:  Valais,  Sveitsi
Vuoristo:  Valais'n Alpit
Korkeus merenpinnasta:  4 505 m
Prominenssi:  1 234  m 
Ensimmäinen nousu huipulle:  John Tyndall sekä oppaat J. J. Bennen ja Ulrich Wenger, 19. elokuuta 1861
Helpoin reitti:  kallio-, lumi- ja jääkiipeily
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Weisshorn on Valais'n Alpeilla, Sveitsin Valaisissa sijaitseva 4 505 metriä korkea vuorenhuippu.
Ensimmäisinä huipulle ovat kiivenneet John Tyndall sekä oppaat J. J. Bennen ja Ulrich Wenger, 19. elokuuta 1861. Weisshornin eteläpuolen kiipesivät ensimmäisinä J. M. Biner, A. Imboden ja E. Broome vuonna 1895.
Weisshorn nähtynä Bishornilta
Weisshornin koillispuoli
Weisshorn nähtynä idästä
Rushmoor

| Rushmoor |
| --- | --- |
 Rushmoorin sijainti Hampshiressä.
  
Valtio:  Yhdistynyt kuningaskunta
Maa:  Englanti
Alue:  Kaakkois-Englanti
Kreivikunta:  Hampshire
Hallinto:  
 – hallinnollinen keskus:  Farnborough
Pinta-ala:  39 km²
Väkiluku (2021):  100 000
 – väestötiheys:  2 555 as./km²
  Rushmoor Borough Council  
Rushmoor on noin 100 000 asukkaan kaupunkipiiri Hampshiren kreivikunnassa Etelä-Englannissa. Se sijaitsee kreivikunnan koillisosassa Thamesin valuma-alueen eteläreunalla. Hallintopiirin alueella on hiekkapohjaisia nummialueita, ja North Downsin kalkkikiviylänkö ulottuu sen eteläosiin.
Rushmoor perustettiin vuonna 1974 yhdistämällä Aldershotin ja Farnboroughin kaupungit. Farnborough toimii sen hallinnollisena keskuksena. Britannian armeijalla on hallintopiirin alueella useita tukikohtia. Aldershotissa ja Farnboroughissa on myös paperi-, kaapeli- ja kumiteollisuutta.
Rushmoorin ystävyyskaupungit ovat Oberursel Saksassa, Meudon Ranskassa ja Sulechów Puolassa.
Waldshut-Tiengen

| Waldshut-Tiengen |
| --- | --- |
 Näkymä Waldshutiin
 vaakuna
 Waldshut-Tiengen
 Koordinaatit: 47°38′N, 8°15′E 
Valtio:  Saksa
Osavaltio:  Baden-Württemberg
Hallintopiiri:  Freiburg
Piirikunta:  Waldshut
Hallinto:  
 – Pormestari:  Philipp Frank
Pinta-ala:  
 – Kokonaispinta-ala:  77,96 km²
Korkeus:  356 m
Väkiluku (30.6.2022):  24 537
 – Väestötiheys:  315 as./km²
 
 www.waldshut-tiengen.de  
Infobox OKVirheellinen NIMI-arvo: 
Waldshut-Tiengen on kaupunki Baden-Württembergin osavaltiossa Etelä-Saksassa Sveitsin rajalla. Se on Waldshutin piirikunnan keskuskaupunki ja suurin kaupunki. Kesäkuun 2022 lopussa siellä oli 24 537 asukasta. Kaupunki sijaitsee Schwarzwaldin eteläosassa Reinin pohjoisrannalla vastapäätä sveitsiläistä Koblenzin kuntaa.
Näkymä Tiengeniin
Kaupungilla on kaksi keskusta: Waldshut sijaitsee Reinin sivujoen Aaren laskupaikassa, Tiengen taas Wutachjoen varrella. Waldshutin ja Tiengenin kaupungit yhdistyivät Waldshut-Tiengenin kaupungiksi 1975. Näiden kahden entisen kaupungin lisäksi kuntaan on liitetty yhdeksän pienempää kuntaa, joissa oli alle viisisataa asukasta kussakin: Aichen, Breitenfeld, Detzeln, Eschbach, Gurtweil, Indlekofen, Krenkingen, Oberalpfen ja Waldkirch.
Vuoteen 1803 asti alue kuului Habsburgien valtakuntaan.
Ystävyyskaupungit

Waldshut-Tiengenillä on kaksi ystävyyskaupunkia:
Blois, Ranska (vuodesta 1963)
Lewes, Yhdistynyt kuningaskunta (vuodesta 1973)
Aiheesta muualla

Kuvia tai muita tiedostoja aiheesta Waldshut-Tiengen Wikimedia Commonsissa
Kaupungin verkkosivut (saksaksi)
Runne

Runne on sukunimi, joka on muun muassa seuraavilla suomalaisilla henkilöillä:
Aili Runne (1920–1999), säveltäjä ja sanoittaja, Ossi Runnen käly
Ossi Runne (1927–2020), musiikkineuvos, trumpetisti, kapellimestari, orkesterinjohtaja, säveltäjä, sovittaja ja levytuottaja, Aili Runnen lanko
| --- | --- |
: Tällä täsmennyssivulla luetellaan henkilöitä, joilla on sama sukunimi.
When You’re Young (3 Doors Downin kappale)

| ”When You're Young” 3 Doors Down |
| --- | --- | --- |

Singlen tiedot
 Albumilta: Time of My Life
 Julkaistu: 2011
 Tuottaja(t): Howard Benson
 Tyylilaji: alternative rock post-grunge
 Kesto: 04.14
 Levy-yhtiö: Universal Republic
3 Doors Downin muut singlet
| ”Citizen/Soldier” 2008 | ”When You're Young” 2011 | ”Every Time You Go” 2011 |
When You're Young on yhdysvaltalaisen rockyhtye 3 Doors Downin singlejulkaisu vuodelta 2011, ja yhtyeen ensimmäinen single heidän viidenneltä studioalbumiltaan Time of My Life. Single julkaistiin ladattavaksi iTunes-musiikkipalveluun 1. helmikuuta 2011, ja se on yhtyeen historian kymmenes singlejulkaisu, joka on saavuttanut Top 10-listasijoituksen Mainstream Rock Charts-singlelistalla.
Kappaletta käytettiin myös SmackDown-painija Edgen jäähyväisjaksossa, joka esitettiin televisiossa 15. huhtikuuta 2011. Edge joutui päättämään painiuransa hänelle diagnosoidun selkäytimen ahtauman myötä. Vamma oli saanut alkunsa vuonna 2003 Edgen niskavammasta.
Rusaifa

| Rusaifa |
| --- | --- |

 Rusaifa
 Koordinaatit: 32°1′4″N, 36°2′47″E 
Valtio:   Jordania
Kuvernementti:  Zarqa
Väkiluku (2023)  (arvio):  473 693
Infobox OKVirheellinen NIMI-arvo: 
Rusaifa (arab. الرصيفة‎, ar-Ruṣayfa) on kaupunki Jordaniassa Ammanin itäpuolella. Sen asukasluku oli vuonna 2023 arviolta 473 693.
Maantiede

Rusaifa sijaitsee Jordanian pääkaupunki Ammanin itäpuolella Zarqan kuvernementissa. Nykyisin Rusaifa on Zarqan kanssa osa laajempaa Itä-Ammanin rakennettua aluetta.
Historia

1900-luvun alussa osmaniviranomaiset asuttivat paikalle tšetšeeni- ja tšerkessipakolaisia. Paikalle rakennettiin Hijazin rautatien asema. Israelia vastaan vuonna 1967 käydyn kuuden päivän sodan seurauksena Jordania menetti Palestiinan Länsirannan ja maahan saapui suuri määrä pakolaisia. Heitä asettui etenkin Ammanin ympäristöön, mukaan lukien Rusaifaan. Rusaifassa harjoitettiin fosfaattien kaivostoimintaa 1980-luvulle saakka.
Väestö

Jordanian tilastokeskuksen mukaan Rusaifan asukasluku oli vuonna 2023 arviolta 473 693. Kasvava väkiluku on ollut huomattava ongelma.
Vilhelm I (Hessenin vaaliruhtinas)

Hessen-Kasselin maakreivi Vilhelm IX (myöhemmin vaaliruhtinas Vilhelm I), Wilhelm Böttnerin maalaama muotokuva noin vuodelta 1795.
Vilhelm I (3. kesäkuuta 1743 Kassel – 27. helmikuuta 1821) oli Hessen-Kasselin maakreivi vuosina 1785–1803 (nimellä Vilhelm IX) ja Hessenin vaaliruhtinaskunnan ensimmäinen vaaliruhtinas vuodesta 1803. Hänen isänsä oli maakreivi Fredrik II.
Vilhelm osallistui vuonna 1778 Baijerin perimyssotaan Preussin armeijan kenraalimajurina. Hän peri maakreivin arvon isänsä kuoltua vuonna 1785. Hän jatkoi isänsä aloittamaa hesseniläisten palkkasoturien vuokraamista Englannin armeijaan. Vilhelm oli jo kruununprinssiaikanaan Rothschildin suvun kantaisänä tunnetun juutalaisen liikemiehen Mayer Amschel Rothschildin tärkein tukija ja järjesti tälle vuonna 1769 hovifaktorin aseman. Rothschild hoiti muun muassa palkkasotureista saatavien tulojen tilitystä. Vilhelm vei Hessenin mukaan ensimmäiseen vallankumoussotaan Preussin rinnalle ja valtasi vuonna 1792 Frankfurt am Mainin. Hessen-Kassel menetti Reinin länsipuoliset alueensa vuoden 1795 Baselin rauhassa, mutta sille annettiin vuonna 1803 kompensaationa osia Mainzin vaaliruhtinaskunnasta ja Gelnhausenin valtakunnankaupunki. Vilhelm sai samalla vaaliruhtinaan arvon, jota hän käytti myös Pyhän saksalais-roomalaisen keisarikunnan lakkauttamisen jälkeen.
Vilhelm liittyi vuonna 1806 puhjenneessa sodassa uudelleen Preussin puolelle, mutta tappiollisen Jenan taistelun jälkeen Ranskan armeija valloitti Hessen-Kasselin, joka yhdistettiin seuraavana vuonna Westfalenin kuningaskuntaan. Vilhelm pakeni Holsteiniin ja luovutti varansa Rothschildin hoidettaviksi. Vilhelm palasi valtaan, kun Ranskan armeija joutui perääntymään vuonna 1813. Hän osallistui vuosien 1813–1814 ja 1815 taisteluihin Napoleonia vastaan. Hänen asemansa vahvistettiin vuoden 1815 Wienin kongressissa ja hänen valtakuntaansa liitettiin vielä pääosa Fuldan suurherttuakunnasta. Vilhelm palautti voimaan kaikki ranskalaisvallan aikana lakkautetut laitokset ja rangaistusmuodot, erotti vierasmaalaiset virkamiehet ja pakkolunasti tuona aikana yksityisille myydyt kruununtilat takaisin ilman korvausta. Lupaamaansa perustuslakia hän ei antanut, mutta vuonna 1817 annettiin niin sanottu koti- ja valtiolaki (haus- und staatsgesetz). Sen mukaan vaaliruhtinaan olisi tullut kuulla maapäivien mielipidettä, mutta säätyjä ei kutsuttu koolle Vilhelmin elinaikana.
Vilhelm I:n puoliso oli Tanskan prinsessa Vilhelmina Karolina, kuningas Fredrik V:n tytär. Heidän poikansa Vilhelm II seurasi isäänsä vaaliruhtinaana tämän kuoltua vuonna 1821. Itävaltalainen kenraali Julius von Haynau oli Vilhelm I:n avioton poika.